Jason Kidd

Varajane elu

Kidd sündis San Francisco linnas, Californias, pere vanima lapsena. Tema isa Steve, kes praeguseks on surnud oli afroameeriklane ja ema Anne on iiri-ameeriklane. Ta kasvas üles Oakland Hillsis ja õppis St. Paschal's Baylon keskkoolis.
Kidd alustas korvpalli mängimist St. Joseph Notre Dame'i Ülikoolis, kus tema keskmised näitajad mängudes olid 25,0 punkti, 10,0 resultatiivset söötu, 7 lauapalli ja 7,0 palli vaheltlõiget. Samal aastal anti Jason Kiddile kui ülikooli kõige paremale korvpallurile Naismithi autasu. Kidd hääletati ka California aasta mängijaks.
Oma esimesel aastal ülikoolis olid Kiddi keskmised näitajad 13,0 punkti, 7,7 resultatiivset söötu, 4,9 lauapalli ja 3,8 palli vaheltlõiget mängu kohta. Ta sai ühtekokku 110 pallivaheltlõiget ja see arv purustas kõik rekordid NCAA senised rekordid, ning tema 220 resultatiivset söötu oli samuti kooli rekord. Ta mängis oma esimeses ülikooli klubis The Golden Bears ja sellega teeniti välja NCAA võit.
Kidd jätkas oma head mängimist ja juba järgmisel aastal purustas ta oma senised rekordid. Ta keskmised näitajad mängu kohta tõusid 16,7 punktini, 6,9 lauapallini, 3,1 palli vaheltlõikeni ja 9,1 resultatiivsele söödule. 1994. aastal läks Jason Kidd draft'ist klubisse Dallas Mavericks, kus tema särgi numbriks sai 5.

NBA karjäär

Oma esimesel aastal NBA-s oli Kiddi keskmised näitajad mängus 11,7 punkti, 5,4 lauapalli ja 7,7 resultatiivset söötu, lisaks juhtis ta NBA edetabelit triple-double arvestuses. Esimesel aastal valiti ta koos Grant Hilliga NBA aasta parimaks uustulnukaks. Enne Jason Kiddi tulekut Dallas Mavericksi oli nende eelmise hooaja võitude ja kaotuste suhe 13–69, aga pärast Kiddi tulekut muutus see 36–46.
1996. aastal müüdi Kidd Phoenix Suns ridadesse, ning playoff'ides New Jersey Nets klubisse. Kiddi viimaseks koduklubiks jäi New York Knicks, kus mehe näitajateks olid 6,0 punkti ja 3,3 resultatiivset söötu mängu kohta.Terve karjääri statistilisteks näitajateks jäid mehel 12,6 punkti, 8,7 korvisöötu, 6,3 lauapalli ja 1,9 vaheltlõiget.

New Jersey Nets

2001/2002. aasta hooajal oli Kidd Netsi juht mängudes, aidates klubi 52 võiduni ja lõpetas hooaja Tim Duncani järel teisena Kõige Väärtuslikuma Mängija tiitli heitluses. Paljud arvavad, et selle tiitli oleks pidanud saama just Kidd, kuna tema ajal tuli Nets NBA edetabelite tippu.
Järgmisel hooaja jõudis New Jersey finaalidesse, kuid mängudes tuli lüüa saada Shaquille O'Neali ja Kobe Bryanti juhitud klubist Los Angeles Lakers. Järgmisel aastal jõudis Nets taas kord NBA finaalidesse, kuid seekord jäädi alla San Antonio Spursile kuues mängus.
2004. aastal vigastas Kidd põlve ja 1. juulil opereeriti seda. ta tegi läbi taastusravi ja tuli tagasi mängudesse juba sama aasta detsembris, samal ajal täiendas New Jersey oma ridu, ostes Vince Carteri klubist Toronto Raptors. Klubi jäi esimeses ringis alla Miami Heatile.
2005/2006. aasta hooajal oli Kiddi näitajad mängus 13,3 punkti, 7,3 lauapalli, ja 8,4 resultatiivset söötu, millega oli ta NBA edetabelis viiendal kohal. 1. veebruaril nimetati Kidd juba kaheksandat korda NBA All Star meeskonda, koos oma meeskonnakaaslase Vince Carteriga. Kahjuks ei saanud Kidd mängus osaleda, kuna mehel oli põlv vigastatud.
7. aprillil tegid Kidd ja Carter ühes ja samas mängus triple-double''i, mida olid varem suutnud vaid kuulsad Michael Jordan ja Scottie Pippen Chicago Bullsi eest 1989. aastal. Mängus tuli Kiddil kokku 10 punkti, 16 lauapalli, ja 18 tulemuslikku söötu. Samal hooajal 27. aprillil tegi Kidd oma 10. triple-double'i ühel hooajal, vistates 16 punkti, andes 19 resultatiivset söötu ja hankides 16 lauapalli. Kiddi näiatajd oli mängudes keskmiselt 14,0 punkti, 13,2 söötu, 10,0 lauapalli, ja 2,0 palli vaheltlõiget. Ta tõusis triple-double'ite arvestuses legendaarsete Magic Johnsoni ja Wilt Chamberlaini kõrvale.
2007-08 NBA hooajal sai Kiddist kolmas mängija, kes on saanud triple-double'i kolmes järjestikus mängus.
19. veebruaril 2008. aastal müüdi Jason Kidd taas klubisse Dallas Mavericks.
12. juunil 2013 sõlmis Kidd New Jersey Netsiga treenerilepingu.

Dallas Mavericks

13. veebruaril jõudis New Jersey Nets otsusele vahetada Jason Kidd Devin Harrise, Devean George'i, Jerry Stackhouse'i, DeSagana Diopi ja Maurice Ageri vastu. 19. veebruaril oli Kidd ametlikult klubis Dallas Mavericks, kus tema särgi numbriks sai 2. Tema punktide arv mängus oli selle hooaja lõpus keskmiselt 10,7, lauapalle 7,60 ja resultatiivseid sööte 10,2.

USA korvpallikoondis

Kidd sai USA korvpallikoondise liikmeks 1999. aastal, kui pandi kokku 2000. aasta olümpiale minevat koondist. Meeskond võitis 2000. aastal olümpiakulla. Kiddi näitajad mängus olid 7,4 punkti, 6,8 resultatiivset söötu ja 4,4 lauapalli mängu kohta, ning field-goal'i protsent oli 51,6. Kidd oli koondise kapten.
2002. novembril valiti Kidd taas USA korvpallikoondise koosseisu, et osa võtta 2002. aasta korvpalli maailmameistrivõistlustelt. Kidd ei saanud osa võtta, kuna mehel oli vigastus. Samamoodi oli ka 2004. aasta olümpiamängudel. Kidd ei saanud taas vigastuse tõttu mängida. Kidd valiti ka 2008. aasta Pekingi olümpiamängudele USA korvpallikoondist esindama, millega ta tuli kahekordseks olümpiavõitjaks.